Document ID: /roh_data/filtered/fineweb-2-filterrobots_roh.jsonl.gz/63064

En Svizra èn fin ussa gia mortas 31 persunas tar accidents da bogn quest onn. La gronda part da las unfrendas èn umens e passa la mesadad dad els oriunds da l'exteriur, communitgescha la Societad svizra da salvament.
15 dals accidents èn capitads en lais 14 en flums e dus tar il sfunsar. Il dumber da las unfrendas è cunquai radund 20% sur quel da l'onn avant. Lura eran vegnids registrads 26 morts fin mez matg. Durant l'entira stagiun da bogn da l'onn passà èn najadas 48 persunas.